Tadau Tayam Sompomogunan

Tadau Tayam Sompomogunan nopo nga tadau sompomogunan montok hak om kotundunan tayam i taandakon monikid toun ontok 4 Gumas, kopihondot do tadau karamayan do Francis of Assisi, santo gugumompi do tayam.

Sinokodoung o gura do Tadau Tayam Sompomogunan do piipiro selebriti, miagal i Anneka Svenska, Brian Blessed om i Melanie C.

Sajara'
Tadau Tayam Sompomogunan, pinoturidong di Heinrich Zimmermann songulun i tabaal do cynologist. Pinapaanjul isio do Tadau Tayam Sompomogunan i kumoiso nogi ontok 24 Gomot 1925, id Sport Palace id Berlin, Jerman. Lobi 5000 tulun i nokotindapou id abaabayan kumoiso diti. Di timpuunon abaabayan dii nopo nga ontok 4 Gumas, i kopihondot do tadau karamayan Saint Francis of Assisi, santo gugumompi do tayam. Sundung ingkaa, amu nokotounda o kinoyonon dii ontok tadau dii. Pinoundaliu o abaabayan dii kumaa 4 Gumas i kumoinsan nogi ontok toun 1929. Tikid toun, amu ababasan i Zimmermann do kumaraja montok promosi Tadau Tayam Sompomogunan. Ontok Mikat 1931 id Kongres Pongumoligan Tayam Sompomogunan id Florence, Itali, notorimo om noguno sabaagi resolusi o sogu dau montok poposiliu 4 Gumas sabaagi Tadau Tayam  Sompomogunan.

Somonu, kasala noboros do, tuminimpuun o Tadau Tayam Sompomogunan ontok toun 1931 id konvensyen ahli ekologi id Florence, Itali, i mumang do popotosol nasip spesies di oumpuronok.

Ontok toun 1948, pinaanjul o karamayan Australia do RSPCA. Tumanud do The Examiner, noulud no kapamansayan do walai montok tasu om notorimo no kouhupan mantad L.G.R.C. Mantad 2002, Pinapaanjul o Koisaan Pongumoligan Tayam Finland (SEY) o mogisuusuai abaabayan ontok Minggu Tayam om pinopotikid kakamot kumaa sikul. Ontok 27 Gumas 2006, monorimo o Parlimen Poland do resolusi kokomoi koponuridangan 4 Gumas sabaagi Tadau Tayam.

Id Argentina, romiton o tadau diti ontok 29 Ngiop mantad toun 1908, i pinahali di  Ignacio Lucas Albarracín, Luguan Koisaan Pongumoligan Tayam Buenos Aires. Minidu pogun i Albarracín ontok tadauwulan di miagal ontok toun 1926, poposiliu nogi tadau dii sabaagi tadau montok manahak kapamantangan kumaa dau tu pinopotimpuun gura do hak-hak tayam id pogun dii.

Mantad toun 2003, Pinohuyud o Tadau Tayam Sompomogunan do kotinanan kotundunan tayam i poinladsong id United Kingdom, Naturewatch Foundation miampai liwang web wagu do Tadau Tayam Sompomogunan i pinoimagon montok kapanaandakan toun 2023.

Tadau Tayam Sompomogunan momupus do Timpu Kapamansayan i kotimpuun ontok Karamayan Kapamansayan that begins on the Feast of Creation (1 Manom).

Ogumu pogun miagal do Bolivia, Bahamas, China, om Colombia papaharo do abaabayan monikid toun i poindalanon do komuniti montok papahali kapanaandakan global dii.

 Tema Monikid Toun 
Tuminimpuun ontok toun 2018, pinosuang o Naturewatch Foundation do tema-tema poimbida' id suang kapanaandakan tadau dii.

2018: Mamaramai do piromutan tulun miampai winoun tayam di lobi agayo om lobi osonong
2019: Koposion id siriba kowoigan: montok tulun om planet
2020: Tulun om Tasu
2021: Talun om Pogihuman Kopoposion: Monokodung Kelestarian Tulun om Planet,
2022: Planet di piilangon
2023: Agayo toi ko' okoro, upuson ngawi
2024: Pomogunan diti walai diolo nogi
2025: Umoligan o tayam, umoligan o planet

Intangai nogi





Sukuon

Noputan labus


 World Animal Welfare Day
 Naturewatch Foundation - Coordinators of WAD

Category:International observances
Category:Animal festival or ritual
Category:October observances
Category:Articles containing video clips
Category:Francis of Assisi